oubella d nassef d umgrud
Azul,
Mk lli agh smunent kera n tmsawalin gh ubaraz n imdyazn n umadhal nkki d ssi abdesslam nassef,ssi brahim oubella,ha tnt id :
ABDESSLAM NASSEF
Abaraz nimdyazn af jm3ax ditun
iggut ma a dur irin afra gratnx
askkin n’uRmmuy ran assis gnnux
awaL n’ umazigh nfL win darnx
kada n’ umdyaz timzgid axd nkrn
Lif as ittara ighR tibratin
yiri gis kra ad RZn tadwatin
RZnkm a taLLuht RZn LqLm gawrn
BRAHIM OUBELLA
a tabrat nghwitt nghratt nssdus as
walayni tayyad as ra tndd faslx
rbba imazighn gat yan i tghimit
awal yan ad ig ur tad ig smmus
timight ad n gr tagwmatt ur gisnt
i yayran a ggis imdi acbar ns
amr lmut , ibrrayn urrad kmmln
wanna ira yara tadjjmt ard aran
lhrf n umaguz ur gin abla yan
ur ig wiw3rab abla win hakkak
ur ig win uruppa bla win hakkak
kullu iskkiln gan yan a gwma tnx
mndun tifinagh ig tnt nzra ssnx
is ng amazigh is nufa ddmnt nx
ajjayt amazigh a ighr tabrat ns
tajjim tilili ays nt ng tisnt
mun at f usatur a ng afus g ufus
a acbar ira ginx ad asd nmun
a nut walli yax ishacan ghur nx
igh nbda hann irayx ighwi gh tillas
igax tawryut nsn ndrd s akal
asif ig imun urt akw izgr yan
ig ibda wannat ilkmn izri nit
Babas n masin
TAIEB AMGROUD
azul aytma manza nn rzmat agh
i ghadd nnaw nnaw munat gat agh
yan a nmun tamunt n ughu d waman
kigan d uzawar ilkm d ar darngh
matta ghikad nga nzi ka gratngh
ur nmmagh f yat urta agh injm yat
ghar imutr yan ngh yan ihdo t inn
ghar ad ka imlaml sku t id ghawln
mddn s wawal lmmusn ur nzzgi yat
ibiks utggar ngh ar ittbnghal
ozo ns ar sswan igran ns d umur
lli f hbbrn irin d ad agh d iroh
ajjat ghann lli f nttzi taddjim agh
a namz ifassn tagmatt a nga ssngh
is iggut ugharas kigan d utrs
ad agh d iqqann mmaghat ad tgm yan
wanna iran a yara yara ibalak
askkil nna d isti taddjim agh
ig iyt aromi d wa3rab ur darngh
ittaf atig n wwa iluln gh darngh
tifinagh ukan a igan udm nnagh
imma "larami" zzan d ula dd latin
mach ad d dagh urrigh nsgiddi idrfan
babas n masin nkk hayyagh ditun
yili ma innan ur d imikk gin as
mit d ughman agayyu ns ayann gan as
ku tikhsi ar tt ittagwl yasi udâr ns
tamazight da gh ismunn tga yat
anzgumm lli agh izdan ad gn yan
iga t win tmazirt a tagmatt ngh
iga t win imazighn a mad sawlgh
iga t win tmazight a zund nkkin
a bab n imurig amdyaz gat agh
afus gh ufus nmun yan ittzallan
izzall yan ittazomn azom ha k inn
ku yan issn mani ira ma f d ilul
mani gh d ilul is isuggwa zran inn
ghayelli nzra yuf yan ad gwmmin
ar aqqran ssnn issfld i ddmin ngh
ghrn amzruy akwzn tizrawin
willi d immuddan aghni ad tn d yiwin
d imndi d ddmnt ngh d tirbatin
wanna ur issn a yaqra yakwz ifrk
imma iwaliwn gan yan igh d ilul
warraw gh inna gh ilul lmdn awal
d tussna ns sis iddr ar d iggwz akal
ur illi man awal yugwrn wayyad
is ur gin imuslmn mlyar d imikk
gin wa3rabn kkoz mmaghn jdrn agh
ghikann ka bdda gan ur jju thennan
awal nnsn ur akkw ijnjm nttan
agayyu ns niri ad sis nzzgu awal
ajjat agh ukan gat yan ng gh ul ngh
tayri n tmazight nkrz grgh nn
awal n yugrtn tihyya d massin
BRAHIM OUBELLA
ahh int a ymmi afran ibri yax
rmin idudan izri da sghuyyun
ur nmyar a talluht akwnt ghawlx
igh ur dari gh ufus mas ntghawal
adrf wannatn yumzn hann hakkak
ad ig ad isnm ardad ard lkmn
ghikann d urar a yan mi llan gh ul ns
iqqand ad ittuzan tirra d wawal
hann ur ka irxi yan ad ig mamnk
immuyd ak a yan ihsan id lif ns
yarad wiyy ihrc awr idr gh wasif....
nkki d oubella
Azul ,
Mk lli s yad nnigh,smunen iyi d mennaw imdyazn kra n imsawaln,yan gisn,mas brahim oubella,lli mu ssuturgh ad iyi isurf igh d fsergh mayad,awettas inu iga t ad yali watig n tmdyazt ;ad zrn imddukkal,d aytmatn ngh,istman ngh,anaw n umarg d tmdyazt lli llanin gh ugadaz…
ha mad akkw nenna ,berrkat,tighri yatfutn
Taieb amgroud :
ayyuz nk a ssi brahim ar ttazzalt
ar d tlkkm tbdrt nk ghilli gh ngiwer
illa giwn ssi3r nnagh win tmazirt
win ayt ghid ayt tmazgha d imazighn
mra gan mddn zud nk iku gaddant
agh akkw tghawsiwin da f ttazzalt
ifukka ad nnkr nduy nfrk igh nbiks
nmun ng afus gh ufus a nkkrz nqqn
uggug ngh imun gis ufrak ad igutn
ingi f tmazirt ar isswa u tmazirt
BRAHIM OUBELLA :
ayyuz nk a tagwmatt nzra nit aga nk
yugm d gh waman da righ lahhi fad inw
tabrat llid imlafan tiwid lbrkt
hann tufiti d a gwma tnx ark siggilx
ssi 3li yiwik a jmil acku snmaggarn
id bab n tnddamt iwin kwnt a lmziyt
brrk awddi brrk a yan yuzzln ighawl
adrar n bani rzmn ak nit lbab nns
a tzrt (aza) llid fln id bab n tazayt
willi dar illa usafar d uzrg idusn
ar kinn snimmirx a tagwmatt lligh anx
ikwti wul nk imlid aslal lli gisn........
s tmmuzgha
BRAHIM OUBELLA
Taieb amgroud :
ayyuz i yan izwarn gn aslmad ngh
ayyuz i willi nkrnin zikk ttazzaln
biksn y tghnsa d tmazight ar swngimn
frêdên akal a krzn amud win tmazight
ssun t ulawn d ixfawn s tidi d idammn
ccin fllas willi zrinin takat iggutn
zud nkki lli d ittgurun nufa d taddagt
tgrrf ar rêzzêmn igwdlan yuf igh nbiks
n^dfêr tawwuri n zud nk wakha ttigutn
ibayyettaren d tfikit rassul rêzêmnt
tflwin i tifawt d tidt a nssfld nssn
nêzêr akal ad s ghiklli iga ,u tmazirt
ad nn yaggw gh tissit ighusn ad issaggw issn
ma iga , ad ur ighawl ad nn izdi d tmyaggugt
ar allan i yan yaggugn akwin u dares
brrk aweddi a ssi brahim gh iffus îzîln
igh k id iwin igharasn nqqr d taggurt
n iwik taieb gh bujdur illa gisn
asif y uslmd igli d siti ungi ns
yawi yi d ad nn helli nêzêr tamazirt
imma darngh iqql sigh d ayt tmazirt
ayt imurig d uhwach ihahan nga tn
BRAHIM OUBELLA :
nghwy ajddig nnk iga lwrd n tmgunt
nkwdat ati gis tujjut n ayt tazayt
anya nssld asn uslnd amzzugh inw
buyzuran agh axd inna kra : "ssflid ayt
hann darun a ssi Brahim as ttizzilx"
ghikann af nkkis taggurt i wul ad inw
ad srs awix id lif nns d unqqid nns
nini hayyax ay-Mrghud tumrt iggutn
as rakk nmiggirx igh nkcm d umuddu nx
hann tanzruft i imuhagh asa siggilx
aggis armx i idrfan tagwrsa dusn
amlal ns ur ntnasa lxir ns iziln
ntta gh ittaf iuznatiy lbarud nsn
azmz lli gh ax tumamt a tamazirt
3aqd a Ttayyib a tghwit rrsas mmaghayt
acku ajjag n tmagit ar ssndamn
a3rab ighwi tanbadin yusi tuzzalt
ar sis iqqrs ur cuwwrn ura ttmhaln
igh ur nduy nfk lxatr a naf aga nx
ur rad ax ifil fad nm a tagrzawt....
B.O
Taieb amgroud :
tlkm iyi d tarragt- n ssi brahim - izîln
tabratt tlkm tanmmirt nk ayyuz nk
ssi3r illla gitun irird ns nssuggwa tn
anza nnun lkmn darngh sul nkk mzzîyegh
lligh d mqquragh ghiklli nfrk ad siggilgh
s id bu ufrak awr imil nmun nbiks
naws i willi agh ittzwwurn a nkkrz nks
nzzutf tid imdêl wacc ad di ttaggwant
tzrawin abaynu nnagh ukkus azaln
ad nn grawlgh zêrgh idêgam nsaggwitn
nssn agayyu nu akwzagh ikhf inu yuda ngh
gh tullghitin n yan d izzan yakwr yazu ccn
ayda nnagh akal walan t awal mdêln t
lligh d nduy nfaggd nmmagh f ayt tmazirt
ar addrgh imal mlgh idêgam ngh rzêmgh t
i willi mu nn intl lla inwwachen ggutn
kuyan d mas agh d nnan ad t zzêmzîyen
gh izêrî d ul inu ad t ur ndêfêr ghassad nssn
ma iran d ma yugwin a yzêr tamazirt
tfulki tfsa tnkr tlkm ayt tmazirt
ad dagh ng ikhfawn ngh tarwa n tmazight.
irwas ukan is d iqqan ayt tmazirt
tarwa n tmazight ifrkn ibiddn duyn
ad d ssnkrn willi ttâsênin iggwuz ittês
willi immaghen d lâz urta rayid duln
achku ahbbod ikhwan ura ittajj ikhf
da usin ad sul ittkhemmim ar swngimn
"aydi nk rad k dêfêrn ayenna kkan ihiyyf "
willi ccanin aychettan ad iswngimn
yagh tn d s yimal ad t inn zêrên ssaggwn tn
smaghen iyi d zund nkki d lâz nchga disn
qqnn iyi igenna d wakal mutrn i dofn
unchod ntta d izêri inu igh immuss saggwmn t
mani nn ittmnad msln t igh ibidd ikhf
illf i iswngimn nmmagh d ohbbod inw
ng zud mddn - kkid tasukwt - ar ttazzaln
dêrên gh uggrn ntta d waman ura jju duyn
dofgh ismgan n uhlig ighbula frgn tn
mra is helli zdign talla nugm tn
mach irîz kkisn aman nskr agiwn
nksod ad agwmgh tiddâ ad tnt nsu bbint
adis n yan iswan ur sar iri ad dusn
ass nna nlkm f tiddi rwln ifaddn ngh
kturgh ahbbod ikhf ittu yi iswngimn
Taieb amgroud :
manik iga ssi brahim azul ad t nnigh dagh
asif ad iga aqbur ur sssngh is illa gh dar
ayt iffus nnigh tata armt iz i yumarg nk
taguri igh tt tsgaddat izgu wawal izzri t
usqqul ad rad k sqsagh ini mnnaw ad gan
isaffn n umarg amazigh ar nttannay zêrgh
mncht n yan ur akkw tn ssnn iqqan d yan ilhan
a yttara amarg ngha t ttinin ad tn fhmn
mach ad agh igan tagat isaffn haqqa jlan
yuf igh nmun nsmun tn nmltn mak idêhêrêrn ?
BRAHIM OUBELLA :
Arbba a gwma tayib anfat ukan i rrih
imma ba3da yusid lhsift s akal nx
agwns n tgwmma agh anx issmra aman
imik iymurig ad nx assul ax ittln
assis nswnnas l3aql inu s imikkuk
awalayni tzza gis titt ur ittrtun
iga zund addag ighas masan icuqqar
yini ahh micca bab ns urasn sllan
illa ma iran alig ns yili ma yuhln
adas ikks aqqa lli gis ula takawin
yili mad fllas igguln arttn issakuf
ad bbin azur lli dars ifit i takat
igh ur nzdar add nduy nasi aqryan
assis nsmuss izig nsmuss d ttafatin
ati timdlt ns adak rant tamarin..........
B.O
tanmmirt nk
Taieb amgroud :
hann a ssi brahim ado kchemn agh i3rchan
agwns uwhanu agh iberrek ar agh isukkut
tid ifulkin d tid ichwan lli nmyar
ikka d lqblt d tagut ar ukan ittây
imazighen ayt tmazirt lli tt inn ikkan
gan id bab n ghid ftan akkw ad tn lah
izzugw agh lâz d fad nkhwa ghilli gh nsul
nili gh uchbar f wiyda ngh nnigh ukkus ngh
ndof akkw ghayelli d akkw nufa ar ittafod
mddn biksn i tmazight ad tnt inn mdêln
imikk ad n imurig a yghaman urmn as
kigan n ugêdî ad as nbbrn a yemmt att ilih
imma timyurin ddant ula awal nnagh
zud nkki d kyyi kad disn immaghn s imikk
ad ddrn gh ussan ad mncht n yan ad t ifln
idus ufna n tmazight aqryan iggut
n willi agh d ikkatn gan yan ssutln agh
mach nkkwni urta jju nra ad d nduy nkrgh
ahh ayamarg kigan assitun iqqln
igh ur nsssfrk wwidakwn isalan nmun
hann ass nk yâz d ghada smuqqulagh iggut
taieb amgroud
BRAHIM OUBELLA :
... inid uckix ad addrx mayyin ixassan
rad inix wakwak add nsmun lxalayiq
imazighn ad ur igin yat ur nmalan
irayyi udar nx izzar niri tasawnt
urd a3rab af nhuwl ula ssihln ax....
Taieb amgroud :
hann a ssi brahim iggut wawal mklli s
tnnit ayg lhal iggut mayann ikhassan
mach iqqan d a nswngim imma taghwyit
ur jju fsint tid ittyasasn ghar is
isa bahra ttnkhabbaln ifalan nkrs
"imttawen ar zzmziyen awr yalla yan
isaka ttzeyyadn ddellt i wanna yallan"
yak archach ad t id iflan lli t innan
ur mmutn mach tamadont anit ittarmn
wanna tghwi tghrid i "lmalak" ad t awin
ha lmhfod idêr iggammi matt isalan
idda jam3 lhamidi flan lmakan ns
aysar da ddâlâbn ghasselli gh ittâf
idus igh ar ismdudiy ghilli gh ittirir
imazighn iga ghad agh ngh ikkatn kigan
tammara d laz d fad d ughruch d t3amit ngh
willi sognin ayagwin a ikhf akk allagh
a nmmagh d uhbbod arkigh nttu nakwi nn
yan igguran ig mkada t ran wwinn attig
amgroud
abrih
Abrih / إعلان / Avis
Rad nn tafm « Agad n tidt » gh idgharn ad / تجدون" أكاد ن تيدت" في الأماكن الآتية /vous trouverez « agad n tidt » aux endroits suivants :
Tinidlisn / مكتبة / librairie : Almoggar – la ville nouvelle – Agadir
Tinidlisn / مكتبة / librairie : Alyaakoubi Med - place des bus – Agadir
Tinidlisn / مكتبة / librairie / papeterie AATAFAY –rue de Fes – Agadir
Tinidlisn / مكتبة / librairie / papeterie: Almoustakbal – rue Marrakech – Agadir
Tinidlisn / مكتبة / librairie : Baderessalam – Agadir
Tinidlisn / مكتبة / librairie : Ibn khaldoun –hayy dakhla – Agadir
Tinidlisn / مكتبة / librairie / papeterie Alazhar aljadida – hayy dakhla – Agadir
Tinidlisn / مكتبة / librairie / papeterie L’ATLAS – hayy dakhla –Agadir
Tinidlisn / مكتبة / librairie : Chiraa - Inezgan
Tinidlisn / مكتبة / librairie : Alquds – Inezgan
Tinidlisn / مكتبة / librairie : Chiraa - Inezgan
Tinidlisn / مكتبة / librairie : Chahrazad - Inezgan
nkki d nassef
azul
ayyur n mars ad izrin,d umzwaru n abril,ismun iyi d umddakkl ,amdyaz ngh ,abdesslam nassef,d mas brahim oubella,aslmad ngh,d yan gh imeghnasn ixatarn n tmazgha,d mas farid mouhemmad zelhod,iwis n tfraout,d mouhemmed wagrar d wiyyadh.
rad awn d fessergh imsawaln ad imikk s imikk,surfn iyi imddukkal inu gh omdyazn n umadhal"poetas d'elmundo" igh d fsergh isiwngimn ad,righ ad tn ghrin imazighen,willi ttirinin taguri immimn
tighri yatfuthen
Taieb Amgroud
ifis wiss kkoz nqqrgh situn
azul fllak rzêm tiflut nk
i yan umdyaz annarm awal
ini brrk lâz ayinn yiwin
ur igi aghrum as siggilagh tammnt
tin umdyaz igha isawal
ar isgiddiy idêrfân chowwern
awal ur igaddan ar t iffal
siggln taguri dusn stin as
mani rad tggiz igh nn tut ul
n yan issflidn ghrn sllan
ara amarg rad dik nmsawal
Abdesslam Nassef
AMrhba Taib nfrh situn
tufid waLLi rad ak isw LmLf
iDéD kuLLu mad iTTaf srsnt
anaw nk as nsiggiL isk ufix
awi gis ghmk uLa ghmk awr tahLt
tammnt anZZaD iLLa usafar .
innan TuDnt ndawak s´imik .
yan anx iran nga wins nrat .
urak gix TM3 uLa nsaLt .
Lmuhibt nfRRbi ad iLan tisnt .
imma tin LghRD isa tkmmaL .
Taieb Amgroud
ayyuz i umdyaz isrsn afus
f lqrs ghin zznad nqqrgh situn
trzmt nit lbab afulki ssngh
is a ttlalan uzzun nk a souss
nasef ha amdyaz uru ihahan
inna ak brrk gid afus tarmt
awal d umgrud mqqar kwn ssngh
tgit aqbur nzza d annarm imikk
n wawal d middn lli asn issn
illa gh tama nou ddrst iysuqqas
ghrgh idêrîsen da gis ism nnun
annigh tn gh jjnb n wingh ammas
n umadhal n imdyazn lli nn tlkmt
awa brrk kf adâr i ugharas
igh tzrit agadir lkmagh nn
tammnt d udi d tujjut ak hiyyelgh
illa wargan nqql ad ur tmâtêlt
Abdesslam Nassef
Adanx ig RBBI ghiLLi ax yuman
Adur ntkabar adur nttattuy
8an ibLis ira gitnx takat
addids nCrk ida LLin waLan
NaDuD iLmma adakn kmmLx
Ak isrbh RBBi tuddit LahQuQ nxi
ghmkad ayga yan igan ixt nTTaf
mQQar taggugm 8an isk nmis
uLawn ix MRDan is kafan
rad ntmuddu sL3aQL ark Lkkmx
ufix gitun L3in i rafan
ur nhtajja s´izakarn aman
iggi n´wakaL ngin ak simim
ghassad ka nufa ad nssa swuraw
L3in nk a Taib iwin tammnt
Taieb amgroud
tammnt yugm tt id isslkm itt id
ayelli d ttazent nghwi tnt
a tizzwa ajddig afa ttmunent
kuyat mani mu d nettat humnt
tawi d kigan mmaggarnt srsnt
kturnt amchâd igh iktur ad t
yarm yan ittadênn ul yarmt
wanna isiggiln gis ad ka chin
awal ajeddig as ak t mettelgh
ad uten imdyazen sachkn t id
zud tizzwa ayad nga ar nsêku awal
ass nna iga amchâd ira t kuyan
amdyaz walli t igan ur t ukan
ihul ayttkabar achkou ssnn
ikhf ns issugga t ur t ntln
hati lkibr wwad ur ittfn yat
ur igi adrim ul idusn ayek nnigh
d ikhf igh swngimn igh isfa yan
urakkwa rad ikabr f yan t issn
Abdesslam Nassef
A tizwa ajddig afa tmunt
L8mm uMaDun aggisnt yaLLan
ar ittawuz iggammi asafar
IDBéBn ghassad ranayk LmaL
yan mi iffgh afus rgLn´n fLLas
LghRD ayg uzmzad urak hnnin
wannaxn iLLa midn rant immim
asnna xkid iffagh iLuh situn
ghan af iCwa ghmkad ix an sawaL
anniny ayLLi gitnx sLLan
wiLLi rgLnin mad ran Lmsakin
usind aSWWaD ran anx nqqan
LLix nSBR bzziz iLix ka aTTan
umnx sRBBi ddu3a LLix situn
tanna nra tLLa darun trxak
imma bnadn rad ittas fLLax
radak imL aFRZéZ innak tammnt
ur nsmammi ghad ufix n´nnat
8an iska n´nna ad nmhukw awaL
Taieb amgroud
awal walli t igrrun chowwern
wanna isemmgwra gn t i tghmrin
wanna zran isgiddi t imsl sis
ghinna ddas igadda rad tn qqnn
awal n umdyaz afa nsawal
imma wanna tn helli irwwin
igh ijma3 d middn chrkn awal
mani gh yufa zud wwa nsawal
ighiyyez ifrn ig aqqayn immim
igh ifta yurri d afufn ighus
wanna as isflidn rad t irin
anaw n imdyazn ka f sawlgh
zud nkki d kyyi biddatagh munat
ng yawfus nmmâzî nmyawas
nall nsdus agadir nsêku t inn
i wawal amazigh igh t annin
willi rad agh iggar angh rêhêmn
Abdesslam Nassef
8an is ka n´nna addiwn mhukkux
RZmx nit LbaB an atn armx
imma awaL numdyaz is iL tisnt
ixt iguna isgiddit iSSRSut
RZmx yan Lbab ixawn immim
Lbab nuzmzad mannak tufit
mamnk situn ig LhaL mamnk
yak urd aSMMéD yak ur tnwit .
yak urd aZawag yak ur tntLt
yak urd ijiwwi ad ikkitn init
mani xtLLit ad issanx init
nkki 8an aSMMéD ax issutLn
gigan dudfL ad annix yussax
tafukt ad nSRja Lahhitnt
haqqan kiyyi TRghit is TRhmt
Yan ifLn iLLi gh iLuL mamnk
mamnk ra yyiLi dL xaTR ifrh
8akkak ubzziz a fatn iffaL
gan Larzaq xkad urak caTRx
aynna ira RBBi ad iLLan sLLmx
Taieb Amgroud
wa brrk aweddi darngh nasef
trzemt d yan lbab lqqmgh wiss sin
taggurt a trzm sduqqrgh situn
tnnit brrk rad ditun chrkagh
awal d imurig ad tn nsrwat
nghiyyez as izidh afufn imun
wanna asn issflidn ghrnt immim
hati ssfldagh iga ya imalass
smizegh awal add iroh wawal
nk a gma gh sswid agh nn tellit
lligh urta tmmuddit igh 3aqlgh
f mamou nssfld tighri ad tsalat
mach larzaq mmuddan ak tawnt
i europa sswed agh nn tufit
lkhater ttuktabn ghinn waman
yili iyt osemmid ngh irgha wass
iqqan d i yan ad iserref ussan
da d dis yiwi zud nekkin salagh
tawuri nk lli izwurn agh nn
ntab3a almmud i tarwa nnagh
a ygan tawuri da ghid salagh
gigh ihihi baba suln ukan
d immi gh darngh ghid ttafegh arraw
a boujdour agh nedder lli iwalan
iffous n lmghrib lli f nemmagh
lmnzl ad n ghid ar ittmrway
igh ill osemmid sigh irgh lhal
amlal yasi t ijiwi s wuraw
iffagh t id gh tozzomt i i3rchan
darngh willi t id ikkan sellagh
asen bdern imndi qqurn issus
ifer mani gh radd dagh afen alim
ahh ayayet tmizar ann kemmeln
idhi tn lâz d fad rwln ku yan
d mani s t iwin idârren ns ittu akkw
mani ira mani d ikka aghrum att
ittayen ayeg zud nekki d keyyin
Abdesslam Nassef
A8an a Taib nfrh situn
zud anZaR i TaghaRT ask mttLx
irafan dagigi ganasn aman
8an ajmiL isiga wink nssnt
ak nsaqsa ghinna darun mamnk
mamnka tgit a tagant is TRwit
manzan akssab isar kssan
is iLL Laman ad isnfw iTTas
yak uCn ur iZagh atnt saLan
ya uZkay ur ighwi afus n´uCCan
drun tirmt ign yant ifLn
raraxd Lwijab nfrh situn
Ttaieb Amgroud
nasef hann idodan ngh n ufus
yan isda wayyad isur fellas
manwad ra nbbi adagh ur khissin
ghikann d imdyazn chrkn awal
wanna gh illa fad nqqrn s wwann
wanna ingha lâz ncherk tirmt
ul ikturn s ibrrayn nkkis
anzgum lli gis ittchalan
igh awr issflid yan ngh i yan
ig as afus iggr nn i ul immass
yut ikhf issngi awal 3aqqan
nnan willi agh ugrnin chatrn
"a yawfus urrad akkw utn allun
ula idikl lluz ur ar t irrag
ur rad ak ikrz ura isrwat"
mani s tnnit ad gis nn satagh
taggurt lli d trêzêmt ar tmqqur
amksa d uccn gan tikhfawin
gh ommâz mra d tuggit ad tannit
tagwzdit tlloz uccn msasan
nttan d umksa gan akkw si yan
Ttaieb Amgroud
azul hayyi dagh nghra yak
mani s k iwin idharren tfelt agh
a kaygatt ass aggwagh nn situn
mah ljawab nk ur t annigh
yak a gma henna hnnan wussan
yak ur d igguri darun mann ur tamagh
yak ur d attan ad ikrfn afus ?
yak ur d asemmid akk ismateln ?
nsaqsa gik f rebbi lligh kwn lah
tazrawt n mas mouhmmad elferkhssi i "agad n tidt"
« Agad n tidt »
Asmmaqql izwarn
Issufgh d umdyaz ngh tayib amgrud gh usggwas n 2008 tawckint ns tamzwarut n tmdyazin,macc wanna tt ighran yakwz tiguriwin ns d wasa n wammak ns rad issn is tga tamzwarut ghas gh mnid n tzragt; ad tga d izêmi n tarmiwin n mnnaw isggwasn, aslal d iffughn gh kigan n tmmara d urfufn; amgrud ur igi amdyaz aylligh issanun tiguriwin d twinas, ifrn tutlayt, issukf iwwutta n unlli fad ad innurzêm i twwurga ns ad ttfayrarnt gh ignwan d imadâln ur smdnin, inna fllas mohamed Oussous lli yuran tazwart n tawckint mas « iga amkkasu n sidqi 3li azayku macc ur igi amalu ns», mayad nzdâr ad–t inn nakwz gh tawckint slawant akw gh mad izêlin s twila d ttimat ns :
Tawila :
tawckint n umgrud llant gis sdîmraw (60) n tasniwin ittiwbdâ fllasnt mad ittggan kramraw d yat (31) n tmdyazt d yat tzwart, tarragt d usnimmr. asmmaqql amzwaru ar immal mas-d amdyaz ngh irks gh tawckint ad ngr mnnawt tgharasin d wanawn n tmdyazt, tazaykut d tmaynut zund igh ira ad yini «tamdyazt ad tili ngh ur tlli» isqqwal d isaffn ur gin amr imassn; igh tn akw ilmd irmstn, ur ad ig amzdyaz igh zwar ur yufi aghbalu n umarg isu-d gis yat tissi igan tin usnflul mayad ad iwatts umgrud lli gh inna : tatrara tqqan d mac ad ur nzî d uqbur.
Uggar n mkann ar nttafa gh tmdyazt n « asqqul » tighawsiwin zêlinin s ufran acku ar agh yakka taswingmt ns d umnad ns i tirsal lli s d iqqan ad fllasnt tsur tmdyazt idusn » :
Taguri igh tt tsgaddat, izgu wawal izzri tt
Usqqul nna d tslit, tzêlit ilmma adghar
Kaygatt awal siggl as illi da gaddan irgl t
Maya d ad isiggil gh tmdyazt mac tugtt n idêrisn ur ttâfn tiwtlin ad:
Idêrisn gisn ittyaran ass ad ar ittidrus
Mad ittqann d wawal d tguri ar tnt izzgaw
Ar ismkilil, yawz tanna as ifrghn tdêr
Mayad ar t ittini umdyaz acku ar izrrâ tirra gant tamasayt tamqqrant; nttnti as ira ad isku agadir n tussna Tamazight; mayann af d iqqan ad ig wwad idusn; ad izzîdr I ijawan n uzmz d taksniwin n tudrt:
Wanna ighzan i ugadir ns, icuwr as, isdus
As tighawsiwin ur as issugwr wadû ad ti rdln
Ismd ar issutur gh wanna izuzdên ad ittara tamdyazt :
Yan rad ittara, yini tamdyazt yuf ad ghrn
Zzrin isaffn ns, irms isqqal n umarg ngh
Mayad af immagh umgrud gh tadla yad ns att idfur, ar izmmzêlay gr tguriwin, ar isiggil s tad immimn ilgwaghn ittwattasn ul n imghri, tsnfassi tasa ns, taguri izddign ighwzânn, ar nttghal is nennurzêm kra n umawal aqbur, ngh kra n wawssar n zik ad-t yuran, mac mklli s dusnt tguriwin ns as fawnt, ar mmalnt iznzârn n ils amazigh d iwaliwn ns ddrnin lli f isur gh kigan n tmdyazin am agzzum ad lligh inna:
Agayyu gh ignna
Gdên idârrn gh ulûd
Ar nttllm izakarn
Gh imi n ufunas
Ar ngrru tubbicin
Dêrnt tiwllay
Ar nakka I willi ccanin
Jjiwnn
Ad dagh ccin…
Amawal n tawchkint ittut s kigan n tguriwin n umadâl n tzgzut am:
skrn tigwzday d igwlifn, ccn udi d ibawn
Gh igwnan isaffn, drun argan d tkidâ nk
Tanna illan ndrutt; ngwdl-tt gh tagant
Ttimat n tawchkint:
Amawal azgza lli s ttyara tuwckint ar immal mas-d amdyaz innukma gh tudrt d tidt ns irzâgn, ar isiggil ad as irwl, immuddu izug ar d yaf agad lli rad as yaru tidt tamaynut, isku amadâl azgza igan win tayri d tagwmatt:
Ar agh d iktti yikhf, ira iyi yan uzmz
Ghar ad trzêmt taggurt, tannit ajddig
D tibi fsan, idl sis udm n wakal, igrd
Ufulki ngr middn, nkrz I yan rad ikrz…
nmgr, nsrut adwal d tiwizi d iwiz
amarg, azâwan d umiy, awal ila atig
……
Gn akw middn yan s usram, nmun nfjjij
Mac mayad ur igi amr tawwargit, tamdint n aflatûn, add ukan iduy umdyaz ngh, isyyafa atrs as iqqazn gh ul, ikti-d iggammi ad ittu walli as ijdrn ul :
Ar rmmigh ad staygh
Mac ur rad ttugh
Yan ijdrn ul
Wwad as ijdrn ul ur iga ghas yan, ad iga d ungi ibbi aman f igran, aylligh rufan ar isswa win wiyyâd fad ad bughlun:
Max aylligh ar nggin
Ighbula ngh
S igwmmadên ann
Ur swin igran ngh
Igran ad ur gin amr win wawal d tussna Tamazight lli f ikka ungi isngiri t d waman/tarwa s ibadân ns d tkrkas, isttu asn ixfawn nnsn d tmagit nnsn, gin ifghuln jjun ur izdârn ad smaqqln ya tklit gh ikhfawn nsn ,mmagh n izmaz ggutninad ilin wiyyad gh umras nsn ;nghubun ntni , afudn tqqar tussna nsn d tghrma nsn :
issngi irkan
D tujjutîn imi
Gan ulus
I wanlliwn
Lli hêra d inkrn
…
Ssidrn tikrkas
Idrarn n ibadân
Iswingimn n lâz
Tamagit af ittut umdyaz ngh, ar iskar asttâ gh wawal; imcd gh iskkiln fad ad ig anazâr I willi ranin ad qqarnt tguriwin gh idmarn ns, issnfl tutlayt ns s uglulu:
Ittyara flla
Uglulu ils inu iga annur
Takna, afna n imkkasan
Da i izêrran
S izêri aknnad
Tamagit igh tmun d ungi, ras-tt dêfarnt akw tghawsiwin izîln, tayri rad tzug ar-tt isggil umdyaz ar gis issutur, ar as ittini “qim ghuri”, tagwmatt ur-tt sul issn yan, rad nn tili gh tardast n wakal, ilîh asmdêl ns: “a tagwmatt ttumdâl,asmdêl yaggug”, gin middn imudar n tagant ar ictta yan nnsn yan :
Ad agh igan tagat
Ku yan iqqan d ixf ns
Ad ka iktur ahêlig ns
Yan ira lâz, ilkm t
Macc mqqar illa ungi n tkrkas igutnt tillas rad-d yack yan wass yali d itri n tidt, turri-d tayri, gin middn middn:
Yali d itri
Amud n tidt
ilûh izûran
Agad indara
Tamggarut:
tawckint n “agad n tidt” tga tirmit mqqurn n umdyaz tayib amgrud, taguri idusn d wammak idran ad igan tamatart ns. imikk ad idrusn lli fllas ittyaran ur igum fad ad nssisfiw mad akw illan gh wasa ns. ur nwatts amr ad inigh i imghri issn atig n uskkil d tguri d wawal izîln: had yan imcd n tammnt hêrat skrnt tizzwa n umdyaz ngh tayib, mmdiît, ad ak yimim yadêfut.
Mohamed Elferkhssi
adrar n wawal
Adrar n wawal
adrar n wawal attuyn s wiss sa ignwan
ar nsawal ar tsawalm awal ha awal
gan tiguriwin lluzzant iggi ujarif
zund aqqayen lligh d dhern ad agh ig wawal
illuzza ass nna d iffugh ur rad t izmer yan
udhar3a wawal acnyar yuti ti uburiy
gar awal ur rad jjin mach ijji uberray
awal iga tsemmath igh tn nuzn ayln
ur rad urrin ad t sgiddigh igh akkw d urrin
ur d mklli as skergh as rad agh d urrin
nnan willi agh ugrnin nnan willi zrinin
nnan imdyazn d inccadn isserggign awal
willi ifrunen taguri zzgan adrar ns
yuf wanna bbin ifaghern ngh t icca ubnkal
yan ka addrn mddn mad tn ran gh imi n udwwar
amdyaz d unzgum
amdyaz
izdgh umdyaz gh tasa nw ur iri ad d iffagh
mnchekk ad dis nemmagh ad ti ttayegh ula jju ggammigh
ad nn giti yitti serdagh as yagwi ad yi d lkkmn
igh righ ad t tugh nttan ikti yi badrn agh
issutl iyi d ifassn d idharrn sul iggall agh
ur sar iyi iffal mlat agh ma rad t id ittay
gh ul n tasa d tasa n wul anlli ad iyi d innan
azn iyi t id ad t zrgh a wr imil iddu sul
igrd unzgum gh wul anlli a gh ar yi d ittar
ir3ay iyi d idammn irks iyi d izuran
ingi d idammn inggin istara d agwns ann
ig agad i umdyaz igrrf rad d ihah
agad n tidt
ayyur n yulyuz ad izrin ,ilul gh ugadir ,udlis wiss sin n umdyaz taieb amgroud,isti as d s wassagh "agad n tidt",yucka d gh tis snat tasskfalin dharat n "inagan" llli ukan sul ittqqln gh gr ifassn n usinag agldan n tussna tamzighet zzegh 2006 .
agad n tidt, tadla n tmdyazin,lli s ira bab ns,ad tg tarslt tamzwarut n tidt ,tidt lli agh ijlan,ar tt nsiggil nggammi tt,ku yan d manik s ar tt ittmnid ,mach tidt tga yat
berrkat
azul dagh
taieb amgroud,amddakkwl nnun ,ar awn ittini berrkat dars,berrkat gh tskslt ad lligh ar d ittaggwa f umadhal,yiri ad t issaggw umadhal,berrkat gh darun,gh usays n uswingm,taguri idusn,awal ilan atig,berrkat dar umdyaz nun taieb amgroud zzegh ghid ar imi n tlit gh ihahan
tanmirt
kab_Latn glg_Latn kab_Latn dzo_Tibt taq_Latn fur_Latn taq_Latn kab_Latn taq_Latn kab_Latn kab_Latn szl_Latn sot_Latn kab_Latn ceb_Latn kab_Latn kab_Latn kab_Latn gle_Latn uzn_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn tgl_Latn kab_Latn taq_Latn taq_Latn kab_Latn kab_Latn kab_Latn taq_Latn kac_Latn mri_Latn spa_Latn tpi_Latn kab_Latn taq_Latn als_Latn ayr_Latn taq_Latn kab_Latn kab_Latn kab_Latn kab_Latn kab_Latn kab_Latn ilo_Latn kab_Latn kab_Latn hau_Latn kab_Latn kab_Latn kab_Latn kab_Latn kab_Latn kab_Latn kac_Latn kab_Latn taq_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn nso_Latn kab_Latn kab_Latn kab_Latn lmo_Latn kab_Latn kab_Latn sot_Latn taq_Latn eus_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn fin_Latn glg_Latn kab_Latn kab_Latn mri_Latn kab_Latn kab_Latn kab_Latn kab_Latn cym_Latn kab_Latn kab_Latn kab_Latn kab_Latn kab_Latn sot_Latn kac_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn sot_Latn mri_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn sot_Latn kab_Latn wol_Latn ibo_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kmb_Latn mri_Latn kab_Latn kab_Latn kab_Latn lmo_Latn kab_Latn kab_Latn lmo_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn yor_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn som_Latn tsn_Latn fur_Latn kab_Latn kab_Latn taq_Latn kab_Latn kab_Latn kab_Latn taq_Latn kab_Latn lvs_Latn kab_Latn taq_Latn taq_Latn hat_Latn kab_Latn kab_Latn kab_Latn tso_Latn mri_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn min_Latn sot_Latn kab_Latn kab_Latn kab_Latn kab_Latn kab_Latn mlt_Latn taq_Latn kab_Latn kab_Latn kab_Latn kab_Latn kab_Latn kab_Latn fra_Latn luo_Latn kmb_Latn kab_Latn mri_Latn lmo_Latn lmo_Latn kab_Latn kab_Latn kab_Latn kab_Latn lmo_Latn kab_Latn kab_Latn kab_Latn taq_Latn kab_Latn kab_Latn lvs_Latn kab_Latn kab_Latn kab_Latn gla_Latn taq_Latn kab_Latn kab_Latn mri_Latn sot_Latn kab_Latn swe_Latn kab_Latn taq_Latn kab_Latn mri_Latn kab_Latn kab_Latn gla_Latn kab_Latn min_Latn kab_Latn taq_Latn kab_Latn kab_Latn kab_Latn grn_Latn bam_Latn kab_Latn gle_Latn kab_Latn kab_Latn kab_Latn slk_Latn kab_Latn afr_Latn war_Latn ara_Arab kab_Latn fra_Latn kab_Latn oci_Latn kab_Latn kab_Latn knc_Latn knc_Latn knc_Latn kab_Latn kab_Latn kab_Latn kab_Latn taq_Latn glg_Latn kab_Latn kab_Latn eng_Latn mri_Latn gla_Latn kab_Latn kab_Latn kab_Latn taq_Latn kab_Latn gle_Latn taq_Latn min_Latn lmo_Latn kab_Latn kab_Latn dzo_Tibt zsm_Latn kab_Latn taq_Latn swh_Latn kab_Latn taq_Latn isl_Latn kac_Latn kab_Latn kab_Latn taq_Latn mri_Latn kab_Latn lmo_Latn wol_Latn taq_Latn ibo_Latn taq_Latn kab_Latn kab_Latn kab_Latn kab_Latn wol_Latn taq_Latn taq_Latn taq_Latn taq_Latn kab_Latn kab_Latn dzo_Tibt kab_Latn kab_Latn war_Latn taq_Latn taq_Latn wol_Latn kab_Latn taq_Latn gla_Latn nno_Latn lmo_Latn kab_Latn kab_Latn bam_Latn fin_Latn mri_Latn kab_Latn kab_Latn kab_Latn kab_Latn kab_Latn taq_Latn uzn_Latn bam_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn zsm_Latn uzn_Latn dzo_Tibt sag_Latn mlt_Latn taq_Latn kab_Latn kab_Latn taq_Latn hau_Latn taq_Latn taq_Latn quy_Latn kab_Latn taq_Latn kab_Latn kab_Latn taq_Latn swe_Latn taq_Latn kab_Latn taq_Latn mri_Latn kab_Latn kab_Latn kab_Latn taq_Latn kab_Latn kab_Latn taq_Latn kab_Latn taq_Latn gaz_Latn taq_Latn dyu_Latn srd_Latn tgl_Latn nno_Latn kab_Latn pag_Latn dzo_Tibt hau_Latn kab_Latn kab_Latn som_Latn kab_Latn taq_Latn som_Latn kab_Latn kab_Latn kab_Latn kab_Latn kab_Latn ita_Latn taq_Latn srd_Latn kab_Latn uzn_Latn taq_Latn lvs_Latn kab_Latn mri_Latn tum_Latn kab_Latn szl_Latn nno_Latn kab_Latn gaz_Latn eng_Latn taq_Latn kab_Latn kab_Latn uzn_Latn taq_Latn hat_Latn dan_Latn gla_Latn kab_Latn kab_Latn lmo_Latn kab_Latn kab_Latn lij_Latn kik_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn taq_Latn taq_Latn kab_Latn fij_Latn kab_Latn dzo_Tibt lus_Latn dyu_Latn zsm_Latn kab_Latn taq_Latn kab_Latn hau_Latn kab_Latn kab_Latn kab_Latn kea_Latn fij_Latn afr_Latn kab_Latn kab_Latn kab_Latn kab_Latn kab_Latn srd_Latn slv_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn wol_Latn kab_Latn kab_Latn kab_Latn kab_Latn kab_Latn afr_Latn kab_Latn kab_Latn ltz_Latn sun_Latn kab_Latn kab_Latn kab_Latn kab_Latn luo_Latn kab_Latn kab_Latn taq_Latn kab_Latn kon_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kmr_Latn gle_Latn kab_Latn gle_Latn quy_Latn kab_Latn taq_Latn taq_Latn kab_Latn kab_Latn kab_Latn kab_Latn lim_Latn kab_Latn kab_Latn taq_Latn kab_Latn nno_Latn kab_Latn taq_Latn unk kab_Latn kab_Latn gle_Latn kab_Latn kab_Latn kab_Latn jav_Latn tso_Latn gla_Latn kab_Latn kab_Latn ind_Latn kab_Latn cym_Latn tpi_Latn kab_Latn unk kab_Latn yor_Latn kab_Latn kab_Latn hau_Latn taq_Latn taq_Latn taq_Latn est_Latn kab_Latn taq_Latn dik_Latn sun_Latn crh_Latn kab_Latn kab_Latn kab_Latn kmr_Latn taq_Latn kab_Latn kab_Latn cym_Latn kab_Latn kab_Latn kab_Latn kab_Latn kab_Latn kab_Latn kab_Latn sun_Latn taq_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn isl_Latn kab_Latn kab_Latn kab_Latn kab_Latn eus_Latn taq_Latn kab_Latn taq_Latn